NaiveNeuron/SloPal huggingface dataset:
Žiga, Peter, podpredseda NR SR (2024-09-25):
(Zaznievanie gongu.) Vážené panie poslankyne, vážení páni poslanci, budeme pokračovať v prerušenom rokovaní. Ešte vás poinformujem, čo sme sa dohodli na poslaneckom grémiu. Poslanecké grémium sa dohodlo na tom, že budeme teraz pokračovať v rokovaní hlasovaním, keďže pán predsedajúci Danko rozhodol o vykázaní pani poslankyne Plavákovej z rokovacej sály. Na základe rokovacieho poriadku pani poslankyňa Plaváková sa na hlasovaní zúčastňovať môže a zároveň súčasťou hlasovania bude na záver aj hlasovanie o jej námietke, ktorú ona v rokovacej sále priamo podala. Následne požiadam predsedu ústavnoprávneho výboru, aby zvolal výbor ústavnoprávny, aby posúdil situáciu, ktorá sa stala v sále. Zároveň, to je ďalší dôvod a hovorili sme o tom aj na poslaneckom grémiu, je to ďalší dôvod na to, aby sme sa zišli ako pracovná skupina a nedoriešené otázky z aplikačnej praxe doriešili sprecizovaním rokovacieho poriadku. Budeme pokračovať, budeme pokračovať procedurálnymi návrhmi. Pán poslanec Vašečka.
P. Hrušovský, predseda NR SR: (2003-11-04):
(Hlasovanie.) 138 prítomných, 122 za návrh, 2 proti, 14 sa zdržalo. Konštatujem, že návrh sme schválili. Ďakujem pánovi poslancovi Ladányimu a poprosím teraz pána ministra vnútra Vladimíra Palka, aby z poverenia vlády Slovenskej republiky uviedol a odôvodnil v Národnej rade Slovenskej republiky návrh zákona o krajských úradoch a obvodných úradoch a o zmene a doplnení niektorých zákonov, ktorý prerokúvame ako tlač 341. Súčasťou návrhu je aj informácia gestorského výboru, ktorú máte ako tlač 341a. Pán minister, máte slovo. Nech sa páči.
Laššáková, Jana, podpredsedníčka NR SR (2015-09-30):
Ďakujem pekne, pán minister, zaujmite miesto určené pre navrhovateľov. A teraz dávam slovo spoločnému spravodajcovi z výboru pre financie a rozpočet, poslancovi Ladislavovi Kamenickému, aby informoval Národnú radu o výsledku rokovania výborov, aby odôvodnil návrh a stanovisko gestorského výboru. Nech sa páči, pán spravodajca, máte slovo.
Kollár, Boris, predseda NR SR (2020-04-20):
Ďakujem pánovi predsedovi vlády, prerušujem rokovanie o tomto bode programu. Vyhlasujem 20-minútovú prestávku. (Prestávka.)
Figeľ, Ján, podpredseda NR SR (2014-10-30):
Ďalším rečníkom v rozprave je Pavol Zajac, nech sa páči.
Danko, Andrej, predseda NR SR (2019-10-23):
Prosím, prezentujme sa a hlasujeme. (Hlasovanie.) Prítomných 141, za 113, zdržalo sa 26, nehlasovali 2. Konštatujem, že sme návrh schválili. Ďalej budeme hlasovať o bode 80 schváleného programu, ktorým je prvé čítanie o návrhu skupiny poslancov na vydanie ústavného zákona, ktorým sa mení a dopĺňa ústava (tlač 1696). Prosím spravodajcu z ústavnoprávneho výboru poslancu Dostála, aby hlasovanie uviedol, poslanca Dostála, nech sa páči. (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1696.)
Pellegrini, Peter, predseda NR SR (2015-05-14):
Prezentujme sa a hlasujme. (Hlasovanie.) Prítomných 136 poslancov, za hlasovalo 50, proti bolo 70, zdržalo sa 16. Tento návrh sme neschválili.
Hort, Milan, podpredseda NR SR (2011-07-06):
Teraz dávam slovo poslancovi Mariánovi Radošovskému, ktorého určil výbor pre verejnú správu a regionálny rozvoj ako spravodajcu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Halgašová, Jarmila, poslankyňa NR SR (2021-03-17):
Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šeliga, Juraj, podpredseda NR SR (2020-04-23):
V zmysle rokovacieho poriadku procedurálny návrh je možné podať k otvorenému bodu alebo k priebehu, spôsobu a času rokovania. Takže tento návrh akokoľvek je písomný zo strany pani Vaľovej, nie je procedurálny návrh v zmysle rokovacieho poriadku. Samozrejme, nedám o ňom hlasovať. Samozrejme odporúčam pani Vaľovej, aby si to vydiskutovala s pánom predsedom, prípadne ďalšími možno overovateľmi atď., atď. Ďakujem. Na dnes prerušujem rokovanie Národnej rady. Budeme pokračovať zajtra o 9. hodine ráno rozpravou k programovému vyhláseniu vlády a faktickými poznámkami k vystúpeniu pána poslanca Vašečku. Chcem pripomenúť pánom kolegom a kolegyniam, ktorí sa prihlásili s faktickým poznámkami, ak tu nebudú, ich možnosť vystúpiť s faktickou poznámkou prepadne. Ďakujem pekne, pekný večer. (Prerušenie rokovania o 19.16 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a člen vlády SR) mali povinnosť mať na tvári rúška, resp. ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.)
Blahová, Natália, poslankyňa NR SR (2017-12-05):
Vážený pán premiér Fico, vaša výzva „vyhrajte voľby“ bude čoskoro naplnená. Som o tom pevne presvedčená. A to z jednoduchého dôvodu, už nebude z čoho rozkrádať a vaši oligarchovia vás pustia k vode. Vy sa tu hrdíte tým, že ste nedali pokyn na zneužívanie tajnej služby, že ste zachovali demokratické voľby, že ste neovplyvňovali televíziu napriek tomu, že ste k tomu mali možnosť, že ste hrali vždy férovú hru? Jednak to nie pravda. A v druhom rade vy vážne očakávate, že v 21. storočí uprostred Európy vám niekto bude ďakovať za to, že dodržiavate medzinárodné dohovory, ústavu a zákony?! Keby to aspoň pravda bola. Toto je bezprávna krajina! Neexistuje tu spravodlivosť a vymožiteľnosť práva! Ľudia trpia šikanou štátnych orgánov priamo na váš pokyn a na pokyn vašich ľudí! Tí ľudia vonku vás počúvajú a dochádza im trpezlivosť! Generujete jednu vládnu krízu za druhou! Rozkrádate, šikanujete a deštruujete túto krajinu! Choďte do zabudnutia! Najlepšie všetci odrazu a hneď! Ďakujem. (Reakcie z pléna a potlesk.)
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 141 poslancov, za žiadny, proti 87, 53 sa zdržalo a 1 nehlasoval. Uvedený návrh sme neschválili.
Pročko, Jozef, poslanec NR SR (2022-02-22):
Dal som to aj na políciu, dal som to a poslali mi ľudia list... (Výkriky z pléna.)
J. Burian, poslanec: (2008-07-04):
Myslím, že túto správu dostal každý poslanec, a poviem záver tejto konštatácie: A. konštatovala správa, v roku 2007 na Slovensku bolo registrovaných celkove 125 subjektov s tým, že 41 subjektov bolo opätovne zaregistrovaných podľa zákona č. 85/2005 Z. z. o politických stranách a politických hnutiach a 84 subjektov je v procese likvidácie. Výročnú správu v stanovenom termíne do 30. apríla predložilo 33 subjektov a 8 subjektov po termíne; B. výbor zobral na vedomie informáciu o predložení výročných správ politických strán a politických hnutí za rok 2007; C. súhlasil 1. s vyplatením finančných prostriedkov splátky štátneho príspevku za rok 2007 týmto politickým stranám a politickým hnutiam: a) SMER – sociálna demokracia, Slovenská národná strana, Ľudová strana – Hnutie za demokratické Slovensko, Kresťanskodemokratické hnutie, Slovenská demokratická a kresťanská únia – Demokratická strana a Strana maďarskej koalície, b) podľa § 27 zákona č. 85/2005 Z. z. o politických stranách a politických hnutiach Komunistickej strane Slovenska, Slobodnému fóru, 2. so zverejnením výročných správ politických strán a politických hnutí za rok 2007 podľa § 30 ods. 1 zákona č. 85/2005 Z. z. o politických stranách a politických hnutiach; D. odporučil Národnej rade vziať informáciu na vedomie, E. určil spravodajcu Jozefa Buriana, aby predniesol informáciu na schôdzi Národnej rady a uložil predsedovi výboru a spravodajcovi výboru informovať predsedu Národnej rady o prerokovaní v uvedenom výbore a predložiť Národnej rade Slovenskej republiky informáciu o predložení výročných správ politických strán a politických hnutí za rok 2007. Ďakujem. Skončil som, pán predsedajúci.
Kiššová, Jana, poslankyňa NR SR (2017-02-07):
Ďakujem pekne za slovo. Ja sa chcem pripojiť k podpore tohto návrhu zákona. Hornonitrianske bane sú bane, súkromné bane, ktoré sú veľmi štedro dotované, ani nie zo štátneho rozpočtu, ale sú dotované nami, všetkými občanmi. A vždy, keď v tejto súvislosti máme my a mali sme nejaké výtky k nejakým praktikám alebo k šumu, k informáciám, medializovaným informáciám, že sa tam dejú nejaké nekalé praktiky, že sú tam peniaze nejakým spôsobom nekorektne míňané, tak sme vždy boli obvinení z toho, že my bojujeme proti baníkom. A ja by som v tejto súvislosti chcela povedať, že my nebojujeme proti baníkom, my bojujeme proti nekalým praktikám. Ale na druhej strane, keď hovoríme o tom, že tým baníkom treba vytvoriť také pracovné podmienky, aby aspoň relatívne tú prácu mohli vykonávať s nejakou bezpečnosťou, aby sa tam takéto veci nediali, tak zrazu tá téma nikoho nezaujíma, zrazu tí baníci sú úplne nepodstatní. A toto je to dôležité, my máme povinnosť spraviť všetko pre to, aby sa takéto situácie v baniach nestávali. A pokiaľ sa tam aj stanú, aby sa to riadne prešetrilo a aby sa to neututlávalo. Ale dnes táto téma zrazu nikoho nezaujíma. Ja som presvedčená, že tento zákon možno, ak by takáto zmena prešla, možnože to nespôsobí to, že sa už nikdy v živote takáto situácia nestane, to nie, ale máme povinnosť spraviť maximum pre to, aby v tej bani proste ľudia neuhoreli druhýkrát, tretíkrát, štvrtýkrát. A to sú naozaj minimálne opatrenia, ktoré sa tam podcenili. A ja budem veľmi rada, keď tomu celé toto plénum bude naozaj venovať patričnú pozornosť. Ďakujem veľmi pekne.
Ďuriš Nicholsonová, Lucia, podpredsedníčka NR SR (2018-10-17):
S reakciou na faktickú poznámku pán poslanec Galko.
Bugár, Béla, podpredseda NR SR (2017-12-12):
Ďalej v rozprave vystúpi pán poslanec Pčolinský, nech sa páči.
T. Cabaj, podpredseda NR SR: (2009-12-04):
Slovo má pán poslanec Július Brocka. Pripraví sa pani Laššáková.
Čekovský, Kristián, poslanec NR SR (2020-04-22):
Ďakujem pekne za slovo. Na jednej, na jednej strane som rád, že ako nedávny premiér ste sa do diskusie zapojili, na druhej strane ma prekvapuje, s akými argumentmi. Vláda podľa vás nepriniesla aktuálny dokument a nemá plán. Prekvapuje ma, že to hovoríte práve vy, pán Pellegrini. Keď ste nastúpili do funkcie premiéra tejto krajiny, tak vaše programové vyhlásenie vlády bola kópia programu tretej vlády Roberta Fica. Obsahovala pasáže, ktoré už ani neboli aktuálne. Chceli ste napríklad plniť veci, ktoré sa už v minulosti udiali. Napríklad ste sľubovali úspešné predsedníctvo Slovenska v Rade Európskej únie, aj keď už bolo viac ako rok po ňom, alebo obnovovať IC vlaky, ktoré už jazdili, a kopec iného. Prepáčte, pán Pellegrini, ale ako bývalý predseda vlády kritizujete dokument, ktorý ste nikdy nepísali napriek tomu, že ste mali príležitosť. Ste sa obuli do informatizácie, vy, čo ste rozflákali skoro dve miliardy eur na to, aby sme úradom nerobili poštárov. Možno by sme mohli menovať projekty a firmy a oligarchov, ale myslím si, že názor si už urobí každý občan sám, pretože, dámy a páni, tu sedí človek, ktorý od digitálneho lídra cez podpredsedu vlády pre informatizáciu až po premiéra bol za toto všetko zodpovedný. To už ale je zbytočné aj v tejto chvíli naťahovať. Ja už by som iba doplnil, že to, že už iba mávate s týmto dokumentom so slovami, že na toto nebudú peniaze, nuž, asi viete, o čom hovoríte, keď ste kľúče od miešačky odovzdávali iba pred mesiacom. Bolo by nadlho hĺbkovo rozoberať ekonomický stav krajiny, v akej ste ju nechali, ale myslím si, že výpovedné sú v tomto kontexte slová, ktoré ste si vymenili s pani Sakovou krátko pred vaším odchodom: Bude to drahé. No a čo? Veď oni na to budú hľadať peniaze. Ďakujem pekne. (Potlesk.)
Pčolinský, Peter, podpredseda NR SR (2023-05-03):
Pán poslanec Ďurica s ďalšou faktickou.
Laurenčík, Milan, podpredseda NR SR (2020-04-29):
Ďakujem. Zaujmite miesto pre spravodajcu. Otváram rozpravu. Do rozpravy som nedostal žiadnu písomnú prihlášku. Preto sa pýtam, či sa chce niekto prihlásiť do rozpravy ústne. Do rozpravy sa prihlásil pán Ondrej Dostál, ale predtým dám ešte slovo pánovi podpredsedovi Národnej rady, ktorý sa takisto prihlásil do rozpravy. Nech sa páči.
Laššáková, Jana, podpredsedníčka NR SR (2013-11-29):
Viete, že nemôžete reagovať. Pán poslanec, nemôžete reagovať na vystúpenie vo faktickej poznámke.
Kollár, Boris, predseda NR SR (2022-05-25):
Ďakujem pekne. Konštatujem, že Národná rada zvolila Jozefa Mikloška za komisára pre deti na funkčné obdobie šesť rokov, ktoré začne plynúť od 26. mája 2022 . (Potlesk.) Pánovi Jozefovi Mikloškovi gratulujem. Pán overovateľ, prosím, oznámte, pán overovateľ, prosím, oznámte výsledok hlasovania o návrhu na voľbu člena Správny rady Ústavu pamäti národa, tlač 1002, návrhu na voľbu člena Správnej rady Ústavu pamäti národa. Nech sa páči, pán poslanec, máte slovo.
Galko, Ľubomír, poslanec NR SR (2013-02-06):
Ďakujem pekne. Pán kolega, dovolil by som si dve poznámky. Hovorili ste o tej možnosti, že by sa znížili dotácie napríklad Francúzsku. Ja som to v mojom vystúpení nepovedal, ale náš postoj je dlhodobo známy, najlepšie dotácie sú žiadne dotácie. Dotácie deformujú podnikateľské prostredie, dotácie podporujú korupčné správanie, amorálne správanie. Vieme, že sme tu mali v minulosti prípady, keď dokonca aj kolegovia priamo tu z parlamentu boli nejakým spôsobom konfrontovaní s tým, že priamo oni zmenili na svojich ministerstvách pravidlá a následne firmy alebo firma, v ktorej mali nejaký podiel akcionársky, dostala dotácie a potom sa to nejakým spôsobom pretriasalo. Čiže najlepšie dotácie sú žiadne dotácie, ale všetci veľmi dobre vieme, že nie je možné v najbližšej budúcnosti takýto stav dosiahnuť, a preto je absolútne legitímne, aby Slovenská republika požadovala nič iné len to, čo jej patrí, a to, čo jej bolo sľúbené, a síce spravodlivosť. A ešte jednu poznámku k tej podpore miestnych produktov. Áno, súhlasím s vami, treba podporovať miestne produkty, ale nie ich podporovať všelijakými blbosťami, všelijakými formulármi, ktorými nútime podnikateľov znášať ďalšiu administratívnu záťaž. Nedá sa ich podporovať nejakými polenami, ktoré im hádžeme pod nohy tým, že prijímame zákony, že sa im veľmi ťažko vyjednávajú zmluvy. A mám na mysli malých slovenských, drobných podnikateľov. Jediná cesta k podpore miestnych produktov je zjednodušenie pravidiel preto, aby vznikli, aby vzniklo čo najviac malých rodinných eseročiek, aby, aby začali pracovať ďalší živnostníci, ktorí pôsobia v tomto segmente. Inej cesty niet. Ďakujem pekne.
Danko, Andrej, podpredseda NR SR (2023-12-15):
Pani poslankyňa Petrík.
Šeliga, Juraj, podpredseda NR SR (2020-12-03):
Ďakujem vám pekne, pán minister. Ďalšia otázka je veľmi podobná a je opäť od pána poslanca Kuffu pre vás: „Za posledné obdobie vedomosti a zručnosti detí a študentov výrazne klesajú. Stále nie sú v školách. Školopovinné deti sú doma často samé a bez dozoru. Ako chcete v čo najkratšom čase zvrátiť tento nepriaznivý trend?“ Nech sa páči.
Danko, Andrej, podpredseda NR SR (2024-01-18):
Do rozpravy je prihlásený pán Peter Pollák. Pripraví sa pán poslanec Jakab.
Bugár, Béla, podpredseda NR SR (2017-05-17):
Ďakujem. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Pčolinskému. Nech sa páči.
Nicholsonová, Lucia, podpredsedníčka NR SR (2016-04-28):
Pán poslanec, prepáčte, prosím, ja vás nejakým spôsobom nechcem obmedzovať v tom, čo hovoríte, lebo hovoríte veľmi zaujímavo a ste mimo rozpravy. Už viacerí páni kolegovia a kolegyne chceli na vás zareagovať faktickou, čo ale nie je možné. Takže neberte to v zlom, to je len upozornenie, že vlastne toto malo byť odôvodnenie návrhu zákona a nemôžu reagovať kolegovia na vás. Tak len, aby ste si toho boli vedomý.
Hrnčiar, Andrej, podpredseda NR SR (2019-11-27):
Vážené pani poslankyne, vážení páni poslanci, budeme končiť dnešný rokovací deň. Pani poslankyňa Zimenová, ktorá má vystúpiť v rozprave, je za klub, má dlhšie vystúpenie, takže budeme pokračovať zajtra o 9.00 hod. ráno. Pekný večer. (Prerušenie rokovania o 18.58 hodine.) 183
Číž, Miroslav, poslanec NR SR (2014-09-19):
Ďakujem. No, pán predseda, tak keď sme predsedami niektorých orgánov parlamentu, tak či chceme, alebo nechceme, trošku nás zasahuje ten rozmer reprezentatívnosti, že teda reprezentujeme kolektívy a reprezentujeme aj krajinu. No a v takom prípade, pravda, asi v tých našich vystúpeniach by sme mali mať ambíciu trošku obsiahnuť celý ten rámec diskusie a aj ten hodnotový systém trošku prispôsobiť tej reprezentatívnej funkcii. Chvíľu som aj so sympatiami vás počúval, lebo ste hovorili, že máte isté pochybnosti s tou asociačnou zmluvou, a hovorili ste o veciach, kde v podstate to vidím tak aj ja. Len predsa ako predseda výboru, prerokovávali túto zmluvu už v Českej republike a odzneli veľmi zásadné ekonomické faktory v tejto diskusii, zatiaľ sa o nich nehovorilo, ja sa pokúsim o tých, čo viem, hovoriť v diskusii neskôr, možno ma niekto iný ešte predbehne a urobí to oveľa lepšie. Ale niektoré veci v tom závere. Rusi dávajú miliardy na propagandu. Skúsme si to, ako je to na Slovensku. V SME, platia SME, že to tak robia, platia Hríba vo verejnoprávnej televízii, ktorý mal nesmierne objektívnu reláciu na túto tému, alebo niektoré iné médiá, ktoré, nemohli by ste niekedy to upresniť, že kde tie miliardy ruské sa na Slovensku utápajú v tej propagande? V Českej republike nezávislá sféra reve o neobjektivite médií, ktoré sú platené korporáciami a vlastnené korporáciami. O tom ste nepovedali ani slovo. A sú to veľmi zásadné veci. Politické momenty späté s prijatím Ukrajiny asociovaním. Viete, čítali ste článok Borisa Latu o tom, aký zákon včera prijali v ukrajinskom parlamente? Ako hodili do cooker candle poslanca, ktorý hlasoval inak, ako ten pravý sektor... (Prerušenie vystúpenia časomerom.)
Pellegrini, Peter, predseda NR SR (2015-05-21):
Prezentujme sa a hlasujme o pozmeňujúcom návrhu pána poslanca Lipšica, ktorý predniesol dnes v znovu otvorenej rozprave. (Hlasovanie.) Prítomných 134 poslancov, za hlasovalo 133 poslancov, 1 poslanec nehlasoval. Konštatujem, že tento návrh sme schválili.
V. Petríková, podpredsedníčka vlády a ministerka spravodlivosti SR: (2009-09-09):
Navrhovaná právna úprava zároveň dôsledne transponuje smernicu Európskeho parlamentu a Rady 2008/98/ES o aproximácii právnych predpisov členských štátov v oblasti ochranných známok, ktorá je pre túto oblasť základnou právnou normou pre členské štáty Európskej únie a smernicu Európskeho parlamentu a Rady 2004/48/ES o vymožiteľnosti práv duševného vlastníctva. Nadobudnutím účinnosti návrhu zákona o ochranných známkach bude zrušený súčasný zákon o ochranných známkach a zároveň bude zrušená aj vykonávacia vyhláška k nemu. Návrh zákona preto splnomocňuje Úrad priemyselného vlastníctva Slovenskej republiky na vydanie vykonávacej vyhlášky, pričom nadobudnutie účinnosti tejto vyhlášky sa predpokladá súčasne s nadobudnutím účinnosti zákona. Navrhovaná právna úprava nebude mať dopad na štátny rozpočet, rozpočty obcí ani rozpočty vyšších územných celkov, nebude mať ekonomický, environmentálny vplyv, vplyv na zamestnanosť ani na podnikateľské prostredie. Návrh zákona je v súlade s Ústavou Slovenskej republiky, s ústavnými zákonmi a zákonmi, s medzinárodnými zmluvami a ostatnými medzinárodnými dokumentmi, ktorými je Slovenská republika viazaná, s právom Európskej únie a s právom Európskych spoločenstiev. Ďakujem vám za pozornosť.
Žiga, Peter, poslanec NR SR (2011-04-05):
Ďakujem pekne, pán predsedajúci. Pán kolega Janiš, vy ste vo svojom vystúpení povedali alebo pýtali ste sa pána podpredsedu Fica, kde už mohlo byť bratislavské letisko, keby bolo sprivatizované, a že Ficova vláda ho nesprivatizovala. Viete, ja som z Košíc a v rámci privatizácie letísk bolo privatizované bratislavské letisko a bolo privatizované aj košické letisko, pričom bratislavské letisko neprešlo cez protimonopolný úrad a pôvodnému privatizérovi ostalo košické letisko. Viete čo sa zmenilo za tie štyri roky, čo ho vlastní zahraničný investor, a tým je letisko Schwechat a spoločnosť Penta? Nič sa nezmenilo. Chodia odtiaľ tri lietadlá denne a parkovisko stojí euro osemdesiat od prvej sekundy parkovania. To je všetko.
Blanár, Juraj, podpredseda NR SR (2022-10-20):
Ďakujem, pán spravodajca. Otváram všeobecnú rozpravu. Písomnú prihlášku som neobdržal, preto dávam možnosť sa prihlásiť ústne do rozpravy. Konštatujem, že nikto sa nehlási, preto vyhlasujem všeobecnú rozpravu za uzavretú a prerušujem rokovanie o tomto bode programu, o ktorom budeme hlasovať o 11.00 hodine. Budeme pokračovať s oboma, s pánom predkladateľom aj s pánom spravodajcom, v rokovaní v prvom čítaní o vládnom návrhu zákona o ochrane ovzdušia, o zmene a doplnení niektorých zákonov. Je to pod parlamentnou tlačou 1236, návrh na pridelenie výborom je v rozhodnutí 1285. Poprosím pána ministra životného prostredia Jána Budaja, aby opäť tento návrh uviedol. (Rokovanie o vládnom návrhu zákona o ochrane ovzdušia o zmene a doplnení niektorých zákonov , tlač 1236.)
Blanár, Juraj, podpredseda NR SR (2021-02-03):
Za gestorský ústavnoprávny výbor... teraz udeľujem slovo spravodajcovi pánovi Martinovi Nemkymu, nech sa páči, máte slovo.
Bagačka, Michal, poslanec NR SR (2018-09-11):
Ďakujem za slovo. Vážené kolegyne, kolegovia, vážený pán podpredseda vlády, Výbor Národnej rady Slovenskej republiky pre hospodárske záležitosti ma určil za spravodajcu k predmetnému vládnemu návrhu zákona, tlač 1073. V súlade s 
§ 73 ods. 1 zákona o rokovacom poriadku podávam v prvom čítaní spravodajskú informáciu o návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z opatrení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor a výbor pre hospodárske záležitosti. Za gestorský výbor navrhujem výbor pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu v Národnej rade v prvom čítaní. Pán predsedajúci, skončil som. Prosím, otvorte rozpravu.
Pellegrini, Peter, predseda NR SR (2015-12-01):
Prezentujme sa a hlasujme o pozmeňujúcom návrhu pani poslankyne Kučerovej. (Hlasovanie.) Prítomných 130 poslancov, za hlasovalo 116 poslancov, zdržalo sa 14 poslancov. Schválili sme tento pozmeňujúci návrh.
Kuffa, Štefan, poslanec NR SR (2015-04-16):
Myslím si, že už mám dosť rokov, aby som sa nejak tak menil, už po päťdesiatke chlap, že by sa výrazne zmenil, to už je veľmi ťažké. Jednoducho bol som tak vychovaný, aj keď sa mnohým kolegom aj ospravedlňujem, možno som reagoval veľakrát na mnohých možno niekedy aj emotívne, ja patrím tiež k tým poslancom, ktorý občas vykrikuje, sám sa čudujem, že túto schôdzu a tento druhý deň tak nevykrikujem, ale ani mne sa nedarí stále dodržiavať ten rokovací poriadok, ale jednoducho bol som vychovaný tak a myslím si, že aj moji súrodenci, že my jednoducho ľuďmi neopovrhujeme. Hej, a to je aj pre kolegu aj Ľuboša Blahu odpoveď, ale aj pre možno tých ďalších, možno Alojza Přidala, ktorý takto hovorí. Jednoducho ja už s tým zomriem, už ma tuná ešte nejakých desať mesiacov znesiete a uvidíme, čo bude po tých voľbách. Na pani Košútovú chcem reagovať. Áno, možno, že to bolo zle z mojej strany povedané, a ako prijímatelia správy možno ste to zase, áno, tak prijali, ako som to asi povedal, ale určite nie som zase hlúpy a krátkozraký, že by som chcel tvrdiť to, že všetko to, čo je najlacnejšie, je najkvalitnejšie a najlepšie. Určite nie, ale tá cena má byť primeraná. A ja som, keď som chcel na niečo poukázať, tak už som taký konkrétny nebol, ale ten konkrétny tunel Višňové, keď najprv ten pôvodný projekt ktorý rátal s nákladom 1 150 mil., a ten istý tunel je, myslím, za 430 mil. aj sa tá realizácia nejak začala realizovať. Tak to som mal na mysli, aby to bolo primerané. Nie aby to bolo zadarmo alebo čo najlacnejšie. Dať spravodlivú mzdu. Spravodlivé je dať každému to, čo mu patrí. Aj robotník si zaslúži zaslúženú mzdu.
Danko, Andrej, podpredseda NR SR (2024-02-09):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku, aj keby som to rád overil, dúfam, že nezabudla. Môžem? Len sa spýtam toho dievčaťa. (Reakcie z pléna.) Nie je nič? Ste si istý? Teda nedostal som žiadnu písomnú prihlášku. Ďakujem. Pýtam sa, či sa chce niekto prihlásiť do rozpravy ústne. Ste nasadený (povedané so smiechom). Poslanec Hargaš, nech sa páči.
Pellegrini, Peter, podpredseda NR SR (2020-07-23):
S reakciou na faktické pán minister.
B. Bugár, podpredseda NR SR: (2003-10-22):
(Hlasovanie.) Prítomných 132 poslancov, za návrh hlasovalo 105, proti 11, hlasovania sa zdržalo 16. Konštatujem, že Národná rada sa rozhodla, že tento vládny návrh zákona prerokuje v druhom čítaní. Nech sa páči.
Mičovský, Ján, poslanec NR SR (2015-05-21):
Ďakujem za slovo. Vážený pán minister, ja by som si dovolil ukázať taký príklad dvoch nití na konto tejto diskusie. Dve spletené nite. Jedna by bola modrá a druhá by ju ovíjala taká čierna. Tá modrá by boli tie európske zdroje a tá nádej, ktorá prichádza s možnosťou podporiť múdre veci, a tá čierna, to iste tušíte, to je korupcia, ktorá ako keby v pravidelnom rytme obvíňala túto modrú niť. Nemám na vás nič zásadné, že by som mal dôvod povedať, že som s niečím nespokojný, pretože som si to tak nenaštudoval z hľadiska vášho rezortu, ale jednu vec sa chcem takto tu verejne vás spýtať. Mal som nedávno česť s vami hovoriť o tom, že protikorupčná výchova na školách je veľmi dôležitá a že existujú aj konkrétne programy, ktoré túto protikorupčnú výchovu vedia veľmi presne rozpracovať pre potrebu školstva. Chcem sa vás teda verejne spýtať, či nedokážeme nájsť v tejto diskusii, kde veľa vecí zapácha, aj čosi pozitívne, a či by ste mi nevedeli odpovedať, že protikorupčná výchova, možno aj s podporou európskych fondov, je vec, ktorá je už na spadnutie a že naozaj s ňou vážne uvažujete. Pretože to špinavé, čo tu máme za sebou, to už asi mnohokrát nenapravíme. Ale máme veľkú šancu vniesť do hláv mladých ľudí vedomie o tom, že takto sa krajina predsi riadiť nedá a že keď raz oni, nebude to tak dlho trvať, prídu do úradov štátnej moci, tak ich ani nenapadne tak konať, ako sa bežne koná dneska. Bol by som veľmi rád, keby naozaj protikorupčná výchova aj s ohľadom na našu spoločnú debatu, pozitívnu, bola takpovediac na spadnutie. Ďakujem.
Figeľ, Ján, podpredseda NR SR (2013-01-29):
Ďakujem pekne. To bol posledný rečník prihlásený do rozpravy. Vyhlasujem všeobecnú rozpravu za skončenú. Chce sa k nej vyjadriť navrhovateľ? Nech sa páči.
Číž, Miroslav, podpredseda NR SR (2015-03-11):
Ďakujem. Pán poslanec Baška.
Ďuriš Nicholsonová, Lucia, podpredsedníčka NR SR (2017-03-29):
Ďakujem pekne. Otváram všeobecnú rozpravu. Písomne sa do rozpravy k tomuto bodu programu neprihlásil nikto, otváram možnosť prihlásiť sa ústne. Nech sa páči. Končím možnosť prihlásiť sa do rozpravy. Nech sa páči, pán navrhovateľ vystúpi v rozprave.
Žiga, Peter, podpredseda NR SR (2024-09-17):
Otváram rozpravu v rámci tretieho čítania . Chcem sa opýtať, či sa hlási niekto do rozpravy. Pani poslankyňa Remišová, vy máte procedurálny návrh, dám vám slovo, evidujem ho, dám vám slovo až po skončení hlasovania. Konštatujem, že sa nikto neprihlásil do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spravodajkyňa, prosím, uveďte odporúčanie gestorského výboru.
Přidal, Alojz, poslanec NR SR (2012-02-03):
Pán predseda, informácia neobsahuje žiadne doplňujúce ani pozmeňujúce návrhy. Pristúpime k hlasovaniu o pozmeňujúcich návrhoch z rozpravy. Prosím, dajte hlasovať o mojom pozmeňujúcom návrhu.
Vážny, Ľubomír, poslanec NR SR (2023-12-05):
Ďakujem. Pán Sulík, zobrali ste, hodili ste to na účtovníka s veľkým nadhľadom. Ja vám chcem len zdôrazniť to, že v zmysle zákona o rozpočtových pravidlách § 30 ods. 2, citujem, „za hospodárenie s verejnými prostriedkami zodpovedá štatutárny orgán verejnej správy“, a nie účtovník. Štatutárny orgán verejnej správy v tom čase ste boli vy a nikto iný. Celá, celá tá kauza sa prelína takými tromi líniami. Jedno je pavilón, kde bolo pochybenie, druhé je služby a tretie ubytovanie. Chcem zdôrazniť, že o pavilóne aj o službách, aj o ubytovaní sa už toho povedalo dosť, ale novinkou je to, že vo vládnej, vo vládou schválenom materiáli je jednoznačne povedané, že externé organizácie, externé agentúry majú v zmluve zaplatené ubytovanie, ktoré ministerstvo hospodárstva zaplatilo, ale vy ste ich zadarmo ubytovávali. To som ešte nevidel takúto skutočnosť. A druhú vec chcem povedať, reštauračné služby firma HRASA, s. r. o., samozrejme, spriaznená pánovi Sulíkovi, prevádzkovala, ale nájom neplatila. Neplatila preto, lebo vám dlho trvalo verejné obstarávanie, dlho trvalo verejné obstarávanie, lebo ste nevedeli, ako to nasmerovať na túto firmu HRASA, ktorá, mimochodom, nemá zaplatené odvody do Sociálnej poisťovne v tom čase a takisto nemala licenciu. To znamená, to bolo jednoznačné pochybenie zákona o verejnom obstarávaní, ale ste sa, ste to odignorovali úplne. Potom ešte chcem zdôrazniť, že čo tu nezaznelo vo vládou schválenom materiáli, je preskúmanie účelnosti takto vynaložených prostriedkov a citujem, že „po ukončení výstavby bude spracovaná hodnotiaca správa z výstavy k termínu 31. mája 2022, ktorá bude predmetom preskúmania, hodnotenými kritériami bude posúdenie hospodárnosti,“ citujem. Nič takého sa nestalo. Čiže vy ignorujete aj „po“ všetky tie ustanovenia, ktoré boli vládou prijaté. Preto si myslím, že treba mať dohru v orgánoch činných v trestnom konaní a doriešiť precíznejšie vyšetrovanie k tejto kauze. Ďakujem. (Potlesk.)
Beluský, Martin, poslanec NR SR (2021-05-06):
Ďakujem za slovo, pán podpredseda. Vážené panie poslankyne, páni poslanci, návrh tohto zákona, ktorým sa mení a dopĺňa zákon Národnej rady Slovenskej republiky o dobrovoľných dražbách a o doplnení zákona o notároch a notárskej činnosti a ktorým sa mení a dopĺňa zákon o súdnych exekútoroch a exekučnej činnosti, predkladajú do Národnej rady Slovenskej republiky poslanci za politickú stranu Kotlebovci – Ľudová strana naše Slovensko Marian Kotleba, Martin Beluský, Rastislav Schlosár a Andrej Medvecký. Cieľom tohto legislatívneho návrhu je ochrana vlastníkov bytov pred dražbami a exekúciami ich nehnuteľného majetku, ku ktorým môže dôjsť v súvislosti s pandémiou ochorenia na COVID-19. Predložený materiál nemá žiadny dopad na štátny rozpočet. Je v súlade so zákonmi, ústavnými zákonmi, ústavou, ako aj medzinárodnými zmluvami a dohodami. Viac uvediem v rozprave, do ktorej sa hlásim ako prvý.
Kondrót, Maroš, poslanec NR SR (2022-05-03):
Ďakujem pekne, pán podpredseda. Milý pán poslanec Zahorčák, drahý Vilo, ďakujem ti veľmi pekne za zaujímavý úvod, historický úvod, začal si históriou ľudských civilizácií, išiel si k prerokúvanej téme z iného konca. Hneď si poukázal, že boj o moc je starý ako civilizácie samé, spomenul si používané metódy a teda najmä nevyberavé prostriedky. Potom si spomenul fašizmus a jeho metódy, potom buržoazinacionalšovinizmus a po ňom komunistické besnenie. Dnes tu máme „Matelkovo besnenie“. Besnenie psychopatického maniaka, ktoré si našlo svoje výrazové prostriedky v zneužívaní trestného práva. Trestné právo je ultima ratio. To už tu zaznelo a verím, že to všetci vieme. To znamená, krajné riešenie. To najkrajnejšie, kde iné nie sú už použiteľné. Vy, vážená koalícia, sa však zo Slovenska snažíte vytvoriť krajinu pomsty. Každý z vás chce vidieť tiecť krv. Polarizujete spoločnosť, lož a ohýbanie práva sú pracovnou metódou. Rozbíjate vzťahy nielen v spoločnosti, ale aj v rodinách a z toho máte diabolskú radosť. Prosím vás, spamätajte sa. Vraciame sa do éry pomstychtivých barbarov, pričom našou prvoradou myšlienkou by mala byť spravodlivosť a nie pomsta. Ďakujem za pozornosť.
V. Veteška, podpredseda NR SR: (2005-06-22):
M. Abelovský, poslanec: Pán podpredseda, pán minister, kolegyne, kolegovia, budem stručný. Z doterajšieho priebehu rozpravy k novele Občianskeho súdneho poriadku som nadobudol presvedčenie, že neuralgickým bodom sa javí byť bod 13 spoločnej správy, ktorý prakticky vo všetkých prípadoch a aj schválením gestorského ústavnoprávneho výboru vypúšťa novelu Občianskeho súdneho poriadku smerujúcu najmä k zmene ustanovení o odvolaní, a tým prakticky by som povedal, ten nosný bod zámeru predkladateľa spochybňuje. Myslím si, že všetci, ktorí sú členovia ústavnoprávneho výboru mi dajú za pravdu, že sme sa s tým veľmi podrobne a niekoľkokrát zaoberali v ústavnoprávnom výbore aj za prítomnosti povolaných, a to stavovských organizácií sudcov, ktorí boli prítomní na rokovaní, a hlasovaním sme rozhodli, že mohli aj vystúpiť v rozprave v ústavnoprávnom výbore, ktorí jednoznačne konštatovali, že prijatie takej novely, akú predložil predkladateľ, by znamenalo prakticky kolaps odvolacích súdov, teraz ešte za súčasnej platnej právnej úpravy aj Najvyššieho súdu, ale najmä súdov krajských ako súdov odvolacích. Myslím si, že aj z vyjadrení ďalších sudcov, ktorí neboli prítomní na rokovaní ústavnoprávneho výboru, jednoznačne vyplýva, že táto novela by nepriniesla žiaden, zdôrazňujem žiaden posun v smere zrýchlenia súdneho konania, naopak, znamenalo by to zareštovanie krajských súdov, ktoré ešte ako-tak z hľadiska vybavovania vecí v primeranej lehote fungujú. Preto som chcel len veľmi krátko vyjadriť svoj postoj, že ak bude plénum hlasovať o bode 13 tak, že neschváli rozhodnutie ústavnoprávneho výboru, nebudem  môcť hlasovať za zákon ako za celok. Ďakujem.
J. Brocka, poslanec: (2009-03-10):
Dámy a páni, sú tu aj návrhy, ktoré boli zaradené dodatočne a v tejto chvíli sme o nich rozhodovali, napríklad novela Trestného poriadku. Prosím, s týmto návrhom súhlasím, lebo reaguje na aktuálnu situáciu, ktorá vznikla. Rovnako aj návrh novely zákona o cenných papieroch, aj keď mi trošku uniká, prečo by sme mali rokovať o tomto zákone napríklad v skrátenom konaní. Rovnako je na programe aj zákon o sociálnom poistení a tento ako prvý sčasti súvisí s riešením hospodárskej krízy, ale keďže... (Ruch v sále.) Pán kolega... Pán predseda, môžem vás poprosiť, rád by som pokračoval v rozprave.
Danko, Andrej, predseda NR SR (2016-12-08):
Prosím, prezentujme sa a hlasujme. (Hlasovanie.) Prítomných 115 poslancov, za 16, proti 33, zdržalo sa 62, nehlasovali 4. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu o návrhu uznesenia k návrhu na vykonanie kontroly v súvislosti s financovaním odborných a spoločenských aktivít v rámci predsedníctva v Rade Európskej únie na ministerstve zahraničných vecí Najvyšším kontrolným úradom, tlač 337. Prosím spravodajcu zo zahraničného výboru, poslanca Petra Osuského, aby hlasovanie uvádzal. (Hlasovanie o návrhu na prijatie uznesenia Národnej rady Slovenskej republiky k vykonaniu kontroly v súvislosti s financovaním odborných a spoločenských aktivít v rámci predsedníctva Slovenskej republiky v Rade Európskej únie na Ministerstve zahraničných vecí a európskych záležitostí Slovenskej republiky Najvyšším kontrolným úradom Slovenskej republiky , tlač 337.)
Marček, Peter, poslanec NR SR (2016-12-07):
Ďakujem pekne za slovo. Pánovi Osuskému chcem povedať iba toľko, že v podstate má pravdu, že som sa..., len keby som vedel, s kým o tom debatovať, tak by som tam prispel mojimi názormi, ale jednu otázku mám predsa len na vás, nielen na vás, ale na všetkých, že kde sa nachádzajú tí ľudia, ktorí prišli, neprišli o to najvzácnejšie, teda o život, ale prišli o prácu, o..., boli perzekuovaní a celá rodina tým trpela, takýchto rodín ja poznám osobne strašne veľa, pretože sa to týka aj konkrétne mojej rodiny. Môj otec bol jeden z reformátorov ekonomických, v ’68. roku bol podpredseda Šikovej komisie a na Slovensku jeden z hlavných ekonomických reformátorov Alexandra Dubčeka a v ’72. roku ho pán Biľak vylúčil z komunistickej strany, urobili z neho kontrarevolucionára, urobili, mňa vylúčili zo školy, ja som bol prijatý v Moskve na medzinárodné vzťahy, som sa musel vrátiť domov, proste celý ten čas až do ’89. roku sme kruto znášali toto naše zadelenie do určitej skupiny nepohodlných ľudí a otec ako profesor na Ekonomickej univerzite mal zakázané prednášať a kopu ďalších. Nechcem to spomínať. Kam by ste dali túto skupinu týchto ľudí postihnutých tou dobou a tým komunistickým režimom? To ma najviac zaujíma. Ďakujem.
Paška, Pavol, predseda NR SR (2012-09-18):
Hlasujeme o bodoch zo spoločnej správy 1 až 22. Odporúčanie je schváliť ich. (Hlasovanie.) 148 prítomných, 107 bolo za, 1 proti, 39 sa zdržalo, 1 nehlasoval. Tieto body sme schválili.
Paška, Pavol, predseda NR SR (2013-12-17):
(Hlasovanie.) 138 prítomných, 47 za, 12 proti, 78 sa zdržalo, 1 nehlasoval. Ani tento návrh nezískal podporu. Pán poslanec Simon uvedie v prvom čítaní hlasovanie o návrhu pánov poslancov Fecka a Mičovského na vydanie zákona č. 274 o poľovníctve. Je to tlač 769. (Hlasovanie o návrhu poslancov Národnej rady Slovenskej republiky Martina Fecka a Jána Mičovského na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 769.)
Laurenčík, Milan, podpredseda NR SR (2020-09-24):
Ďakujem. Na vaše vystúpenie evidujem jednu faktickú poznámku. Nech sa páči, pani poslankyňa Anna Zemanová.
Droba, Juraj, poslanec NR SR (2017-01-31):
Vážený pán predsedajúci, chcem sa ospravedlniť, hlasoval som chybne v tlači č. 350. Chcem iba opraviť, že hlasoval som omylom za a chcel som hlasovať proti. Opäť tlač č. 350 zákon o náboženskej viere a postavení cirkví. Ďakujem.
S. Janiš, poslanec: (2009-11-04):
Novácke chemické závody. Potvrdili ste mi, pán kolega Jánoš, že tento návrh zákona je len a len o Nováckych chemických závodoch. A 1 800 ľudí strašíte tým, že kebyže prebehne normálny konkurz, tak tých 1 800 ľudí príde o prácu. Nestrašte, pravý opak je. Ak dostanú bonitnú firmu Novácke chemické závody do rúk štátni manažéri, tak skončí tak, ako dnes fungujú štátne podniky. A toto je priame ohrozenie tých 1 800 ľudí. Za ich peniaze tú firmu kúpite, zaplatíte pokutu, ktorú tá firma dostala, a ešte štátni manažéri ju zruinujú tak, ako ruinujú štátne podniky. Toto je priame ohrozenie tých 1 800 ľudí.
Mazurek, Milan, poslanec NR SR (2019-02-06):
Rasťo, v tvojom výbornom prejave odznelo ďalšie obrovské množstvo podnetných argumentov, ktoré sú jednoducho nespochybniteľné a ktoré musia každého aj toho najväčšieho podporovateľa potratov donútiť k tomu, aby sa aspoň čiastočne zamyslel nad tým, či je to jeho stanovisko správne a že či nie je čas aspoň čiastočne, keď už nič, prehodnotiť to svoje stanovisko. To znamená, prestať s tou podľa mňa hlúpou podporou tejto politiky, ktorá stála život, ako hovoríš, ročne 26 miliónov ľudí na celom svete. Minule som čítal niekde, neviem, či je tá informácia pravdivá, že potrat je buď prvou najzávažnejšou príčinou smrti vo svete, alebo dokonca druhou. To znamená, tu sa nebavíme o nejakých maličkých problémikoch, ako častokrát hovoria liberáli, že tá a tá, ten počet potratov klesá, tak sa na to vykašlime, možno o 40 rokov to klesne na tisíc potratov. To, že medzitým bude zabitých ďalších milión detí, to ich vôbec nezaujíma. A my, ktorí sme označovaní za extrémistov, sa staráme o to, aby každý ľudský život mohol byť na Slovensku zachovaný. To je ten obrovský kontrast. A ja práve v tomto nechápem, že kde sú všetci tí liberáli, tí odporcovia tohto návrhu zákona jedného aj druhého, tí, ktorí propagujú, že žena má mať právo voľby, že to je jej telo, že ona si môže sama rozhodnúť a tak ďalej a tak ďalej, väčšinou emotívne náreky, nič faktické, kde sú? A prečo nás nechcú presvedčiť o tom, že to ich stanovisko je správne? Oni z tejto tak pomyselnej bitky úplne ustúpili, nechali to čisto na nás, aby sme si to zdôvodňovali, a neargumentujú, nechcú nás presvedčiť o tom, že nemáme pravdu. Pretože oni sami sú si vedomí, že proti týmto argumentom nemajú čo povedať. Ale ich myseľ je už, pre mňa síce nepochopiteľné, ale tak zvrátená, že im to príde úplne prirodzené. Zabime to dieťa, je to vôľa matky, ona má kariéru, školu, proste čokoľvek, dôvod si vždy nájde, musíme je to povoliť.
Pročko, Jozef, poslanec NR SR (2021-10-01):
Ja musím v úvode povedať, že vy ste tu rozprávali o mimozemšťanoch, ale to, čo ste predviedli v úvode, že ste videl odposluchy; vy ste jediný Slovák, ktorý má namiesto očí uši, to je, to je... vy ste génius medzi mimozemšťanmi. Povedali ste, že je politik. Ja musím povedať, že ja som človek, ktorý nevolil pána Lipšica, mám na to svoj osobný dôvod. Ale musím povedať, že vadí vám... Ide preč? Už je preč? (Reakcia z pléna.) No, preboha, zlodej, kam idete? Kšeftovať. Takže, takže ten, čo tu nie je, povedal, že... to je sen, oni sú dolu, tak teraz odišli zo sály, zasmradili a odišli. Povedal, že Fico chcel byť, teda Fico, že chcel byť Lipšic politik, no a Fico bol čo? Fico chcel byť čo? Od generálneho prokurátora, ústavného sudcu, prezidenta, to mu už nevadí. Pochopil som počas vystúpenia pána, ktorého meno sa nevyslovuje, prečo ponúkol Kočner za vraždu Lipšica 200-tisíc, ale nechápem, keď vychvaľoval Žilinku, prečo ponúkli aj za vraždu Žilinku peniaze kočnerovci a prečo chceli ohroziť aj deti pána Žilinku. Pretože jedna vec je veľmi dôležitá, za vlády SMEROHLAS-u boli objednané vraždy týchto dvoch ľudí. Za vlády Roberta Fica, osobného priateľa Kočnera. A povedal, že chcel, aby bol Lipšic odsúdený. No, Kováčik je už odsúdený, Kováčik, ktorý roky slúžil Robovi Ficovi a SMEROHLAS-u. A to je naozaj veľký, ale veľký... (Prerušenie vystúpenia časomerom.)
Poliačik, Martin, poslanec NR SR (2018-09-11):
Ďakujem pekne. Ja sa k veci vyjadrím v rozprave, do ktorej som zapísaný. Neviem, prečo nie som na tabuli, pán predsedajúci, ale teraz v tejto faktickej chcel by som zverejniť jednu výzvu a potom poviem, od koho je. Výzva znie: „Vyzývam poslancov Národnej rady Slovenskej republiky, aby nepodporili novelu, ktorá má zmariť takmer dokončenú transformáciu Slovenskej akadémie vied. Prijatie tejto novely, ktorá sa možno dostane na hlasovanie už dnes, by znamenalo, že ústava našej najstaršej aj najvýznamnejšej vedeckej inštitúcie sa, ústavy sa dostanú do niekoľkomesačného chaosu. Prejdú byrokratickou tortúrou uvalenou ministerstvom školstva, viaceré stratia významné prostriedky zo zahraničnej spolupráce. Podobne rôzne druhy povolení potrebných na výskum takmer určite dôjdu k prerušeniu mnohých pracovnoprávnych vzťahov. Pre mladého vedca je existenčne ťažká situácia už to, keď mu vypadne jedna alebo dve výplaty. Navyše novela vytvorí právne veľmi nejasný stav, z ktorého s dôsledkami sa všetky zúčastnené subjekty budú musieť pravdepodobne vyrovnávať ešte roky.“. Jeden by čakal, že toto je výzva od nejakého opozičného politika alebo aktivistu, ale túto výzvu dnes zverejnil bývalý minister školstva Juraj Draxler. Minister školstva nominovaný stranou SMER. Z vašich vlastných radov, kolegovia, vychádza výzva, aby ste jednoducho toto neumožnili pokračovať ďalej. To, že SNS je neschopná strana, ktorá má neschopnú ministerku, ktorá nie je schopná toto celé dotiahnuť dokonca, neznamená, že sa tomu máme prizerať, nebodaj to podporovať. Plne podporujem návrh, aby sa o tom nehlasovalo dnes, ale až po zasadnutí mimoriadneho výboru.
Miškov, Juraj, poslanec NR SR (2015-10-06):
Ďakujem veľmi pekne. Pán predsedajúci, vážené kolegyne, kolegovia, dovoľte mi uviesť návrh zákona, ktorým sa mení a dopĺňa zákon č. 361/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2012 Z. z., na rokovanie Národnej rady Slovenskej republiky, ktorý predkladá skupina poslancov Národnej rady Slovenskej republiky Daniel Krajcer, Jozef Kollár, Martin Chren a Juraj Miškov. Cieľom návrhu zákona je opätovné zavedenie stavu, kedy bude možné uchádzať sa o antikoncepciu ako lieku a zdravotníckej pomôcky, ktoré sú hradené z verejného zdravotného poistenia. Navrhuje sa, aby zo zákona boli vypustené ustanovenia, na základe ktorých nie je v súčasnosti možné hradiť akúkoľvek antikoncepciu z verejného zdravotného poistenia. Ustanovenia, ktoré sa navrhujú vypustiť, vylučujú akúkoľvek možnosť úhrady antikoncepčných prostriedkov určených na prevenciu neželaného otehotnenia z verejného zdravotného poistenia a sú v rozpore s princípmi rovnosti a zákazu diskriminácie zaručenými v Ústave Slovenskej republiky. Takisto sú v protiklade so záväzkami vyplývajúcimi z medzinárodných zmlúv o ľudských právach a základných slobodách, ktorými je Slovenská republika viazaná, ako aj s odporúčaniami Svetovej zdravotníckej organizácie. Návrh zákona nebude mať dopad na rozpočet verejnej správy a rozpočty samosprávnych krajov a obcí, bude mať vplyv na výdavkovú stranu rozpočtov zdravotných poisťovní. Predložený návrh právnej úpravy nebude mať dopad na životné prostredie, návrh nezakladá nároky na tvorbu nových pracovných miest vo verejnej správe a takisto návrh nepredpokladá vplyv na informatizáciu spoločnosti. Návrh predpokladá pozitívny zdravotný a sociálny dopad na ženskú časť populácie a sprostredkovane aj na blízkych dotknutých osôb. Znenie návrhu zákona je v súlade s Ústavou Slovenskej republiky, ústavnými zákonmi Slovenskej republiky, zákonmi a všeobecne záväznými právnymi predpismi, medzinárodnými zmluvami, ktorými je Slovenská republika viazaná, a inými medzinárodnými dokumentmi, ktorými je Slovenská republika rovnako viazaná. Ďakujem veľmi pekne.
Bugár, Béla, podpredseda NR SR (2017-06-15):
Pani poslankyňa Verešová.
T. Cabaj, podpredseda NR SR: (2009-10-29):
(Technická prestávka.) (Po prestávke.)
Klus, Martin, podpredseda NR SR (2019-12-03):
Prosím o pokoj v sále, páni. Nech sa páči, pán poslanec Dostál, pokračujte vo svojom vystúpení, máte tri sekundy.
Paška, Pavol, predseda NR SR (2014-05-27):
(Hlasovanie.) 134 prítomných, 42 za, 77 proti, 15 sa zdržali. Návrh sme neschválili.
Baláž, Radovan, poslanec NR SR (2018-12-04):
Teraz budeme hlasovať o 4. bode z pozmeňujúceho návrhu pána poslanca Ďurovčíka, ktorý taktiež pán poslanec Heger požiadal vyňať na osobitné hlasovanie.
Tomanová, Viera, poslankyňa NR SR (2012-07-31):
Ja som sa prihlásila, bol pán kolega mi s tým pomôcť potom. (Prerušenie vystúpenia predsedajúcou.)
Pollák, Peter, poslanec NR SR (2024-01-25):
Ďakujem pekne. Hneď na začiatku, pán premiér, ste zaútočili. Práve vy, o ktorých sú medializované informácie o tom, že práve vaša strana bola tá, ktorá si kupovala rómske hlasy v osadách (potlesk), práve vy, ktorí stále Rómov vyťahovali počas kampane a robili si z toho politickú tému, ktorí očierňovali Rómov a boli terčom vašich útokov. A mňa jedna jediná vec zaujíma, pán premiér, prečo nás tak nenávidíte, nás Rómov? Čo sme vám kedy urobili? Vy takisto musíte chápať tomu, pán premiér, ak tu chcete voziť takisto možno menej kvalifikovaných ľudí, zamestnancov zo zahraničia, že títo ľudia obsadia miesta, ktoré by mohli obsadiť práve Rómovia takisto bez nejakého vzdelania, ktorí by pracovali na budúce dôchodky pre Slovákov a Slovensky. O to nám spoločne musí ísť, ak vy teda hovoríte ako sociálny politik, že budeme, teda snažíte sa o to, aby bolo na slovenské dôchodky, tak práve Rómovia môžu byť tým naozaj ekonomickým tigrom na Slovensku, ktorí potiahnu ekonomiku s tým, že budú vyrábať tu nejaké peniaze, aby išlo čo najviac na slovenské dôchodky. Lebo však vy určite poznáte tú štatistiku, že do budúcnosti to vyzerá tak, že ani nie dvaja ľudia budú pracovať na jedného dôchodcu, čo je strašne málo. A práve my musíme využiť túto kapacitu týchto ľudí, aby boli uplatnení na pracovnom trhu, aby sme mali čo najviac pracujúcich, ktorí budú vyrábať peniaze na budúce slovenské dôchodky. Moja otázka znie, pán premiér: Prečo tak nenávidíte Cigáňov? (Potlesk.)